पणजीः गोंय सरकाराचें उच्च शिक्षण संचालनालय आनी गोंय राज्य उच्च शिक्षण समितीन असोसिएशन फॉर कॉम्प्युटिंग मशिनरी, कॉम्प्युटर सायन्स एज्युकेशन आनी स्पेशल इंटरेस्ट ग्रुप ऑफ इंडिया चॅप्टर हांच्या पालवान आयोजीत केल्ले पांच दिसाचें संगणक विज्ञान शिक्षण कार्यशाळेचो समारोप जालो.
 संगणक शास्त्राच्या अध्यापकांक नवें तंत्र आनी ताचो वापर करपाक सक्षम करपा खातीर तशेंच विद्यार्थ्यां खातीर मनरिजवण आनी अध्यापन प्रणाली करपाक मेळची ह्या हेतान ही कार्यशाळा आयोजीत केल्ली. सध्या संगणक विज्ञान फकत शिक्षणीक विशय उरूं ना जाल्यार आमचे दिसपट्टे जिणेचो तो मूलभूत वांटो जाला. विद्यार्थ्यांक फुडारा खातीर तयार करपा खातीर आयोजीत केल्ले हे कार्यशाळेंत प्रा. एन एस कुमार, डॉ विराज कुमार, डॉ व्यंकटेश चोपेला. आशुतो। रैना हांणी मार्गदर्शन केलें.
 पांच दिसाचे कार्यशाळेंत डेटा स्ट्रक्चर्स- माय व्ह्यू, अल्गोरिदम आनी अल्गोडायनामिक्स, अल्गोरिदम सिस्टम व्ह्यू आनी अॅनालॉगीज हांचे शिक्षण दिलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 